Tuigtear do RTÉ go bhfuil an tAontas Eorpach chun aontas custam ar leith a thairiscint do Phríomh-Aire na Breataine Theresa May le hiarracht a dhéanamh teacht ar réiteach faoi cheist an chúlstop sa Tuaisceart.

Socrú ar leith a bheadh i gceist agus bheadh ar an mBreatain idirbheartaíocht a dhéanamh dá réir.

Deir an tAontas Eorpach agus Rialtas na hÉireann go bhfanfaidh plean an chúlstop mar atá beag beann ar aon socruithe aontais custaim a dhéanfar leis an mBreatain.